УДК: (*уноси Редакција*)

****

Први А. Аутор1, Други Б. Аутор2, Трећи В. Аутор3, ...

**Упутство за припрему радова - наслов рада**

(*НЕ ВИШЕ ОД ЧЕТИРИ РЕДА*)

1 Афилијација првог аутора - институција, град, земља[[1]](#footnote-1)

2 Афилијација другог аутора - институција, град, земља (ако се разликује од 1)

3 Афилијација трећег аутора - институција, град, земља (ако се разликује од 1,2)

…

DOI: (*уноси Редакција*)

Категорија рада: (*уноси Редакција*)

***Кључне поруке***

* У највише четири кратке ставке/*bullets* треба изложити кључне аспекте и поруке рада
* Реченице ових ставки морају бити кратке, језгровите, помоћни глаголи могу бити изостављени
* Нпр: Упутством сагледани структура и обликовање рада за публиковање

***Кратак садржај***

*Кратак садржај рада треба да садржи сажет опис проблема, примењене методе и закључке. Он је есенцијални део рада и треба да буде јасан и концизан. Кратак садржај треба да буде информативан, дајући преглед проблематике, поступка и главних закључака, резултата и њиховог значаја. Не треба писати у првом лицу, не наводити референце и једначине и избегавати скраћенице. Не треба да садржи више од 300 речи (на српском) до 350 (на енглеском, укључујући и одређене и неодређене чланове испред именица).*

***Кључне речи***

**Навести до максимално шест кључних речи, одвојених међусобно запетама**

**1. УВОД**

У часопису ”Електропривреда” се објављују категорисани чланци: оригинални научни радови, претходна саопштења, прегледни и стручни радови из области електропривреде и енергетике.

Сви радови подлежу рецензији. За оригиналност рада, квалитет и веродостојност резултата одговорни су искључиво аутори. Предајом рада аутори прихватају сва правила наведена у овом Упутству.

Овај документ садржи упутства за припрему радова. Моле се аутори да се у припреми радова у потпуности придржавају овог Упутства како би се избегли проблеми при штампању рада.

Документ је узорак за *Microsoft Word* (верзија 7 и виша) и уједно је и пример жељеног изгледа рада. У њему су садржане све потребне информације о формату рада, типу и величини фонтова, као и правила која објашњавају поступ-ке у вези са једначинама, мерним јединицама, сликама, табелама и осталим деловима рада.

Комплетан рад који садржи рукопис, табеле, графиконе, цртеже, фотографије и пуна имена и презимена аутора са афилијацијама треба доставити постављањем он лине на Апликацију за руковање рукописима, доступну на веб-сајту Часописа, <https://epijournal.eps.rs/prijava> или, алтернативно, слањем на е-маил адресу: [epijournal.editor@eps.rs](mailto:epijournal.editor@eps.rs).

Обим рада је највише десет страна (не рачунајући списак литературе и наслов, кључне поруке, кратак садржај и кључне речи на енглеском језику), осим у случајевима прегледних радова и специјалних издања Часописа са проширеним награђеним радовима са конференција, у ком случају број страница није ограничен, али се препоручује да буде до 16.

Оригинал рада треба да буде презентован у формату А4 (210x297) mm. Текст рада треба да буде поравнат по обе маргине. Све маргине треба да буду подешене на 2 cm. Текст рада треба да буде урађен са *single* проредом. Рад може бити написан на српском или енглеском језику. (Уредништво одлучује који радови ће бити преведени и на други језик, како би били доступни што већем скупу читалаца.) Величина фонта за поједине делове текста је као у овом Упутству. У раду треба избегавати целовита математичка извођења. Неопходна извођења могу се дати, по потреби, као целине, у виду једног или више прилога.

Овај документ може се директно преузети са wеб адресе <https://epijournal.eps.rs> и користити као подлога за припрему рукописа, једноставним уношењем делова текста рада на одређена места у овом документу.

Препорука је да текст рада почне уводом у коме се формулишу проблем и задатак рада. Даје се преглед и коментар коришћене литературе из наведене области и указује на позицију и допринос рада у односу на наведену литературу.

**2. НАСЛОВ ПОГЛАВЉА**

**(на пример: ПРИПРЕМА ТЕКСТА)**

Ради веће јасноће текст рада треба поделити на поглавља и потпоглавља. Поглавља и потпоглавља треба нумерисати арапским бројевима, потпоглавља бројевима раздвојеним тачком. Наслове поглавља и потпоглавља од текста пре и после наслова одвојити једним празним редом. Треба избегавати прелом текста на наслову или поднаслову у тексту.

**2.1 Нивои потпоглавља**

Са потпоглављима није пожељно ићи ниже од другог нивоа, на пример 2.1, 3.3 и сл.

**2.1.1 Трећи ниво потпоглавља.** Дозвољен је само изузетно, уколико доприноси методолошкој и генералној јасноћи текста рада и пише се, као и наслови потпоглавља, болдираним малим словима, али се завршавају тачком, након које, у наставку тог реда и писана нормалним фонтом, почиње прва реченица тог потпоглавља.

**2.2 Позиционирање табела и графичких прилога**

Табеле, слике и графици могу, по потреби, да буду у једној или преко обе колоне. Све слике и табеле треба да буду постављене у текст близу, али никако испред, места у тексту на коме се први пут помињу. Слике и табеле у прилозима треба да буду означене на исти начин као у тексту рада.

**2.3 Прва страна**

На средини прве стране наводи се наслов рада *bold* словима величине 16, типа *Times New Roman*. Испод наслова наводе се пуна имена и презимена аутора словима величине 11. Испод имена и презимена наводе се афилијације аутора, словима величине 10. После навођења података о ауторима, на првој страни се наводе кључне поруке рада, резиме рада и кључне речи, словима величине 11.

Уколико је рад писан и за објављивање одобрен само на српском језику, после садржаја описаног у претходном пасусу, у коначној верзији рада за публиковање наводе се и наслов рада, кључне поруке, резиме рада и кључне речи на енглеском језику.

Уколико је рад писан на енглеском језику и одобрен за објављивање, у целости се преводи и објављује и на српском језику, у идентичном форматирању.

Уколико је рад писан на српском језику и одобрен за објављивање на оба језика, у целости се преводи и објављује и на енглеском, у идентичном форматирању.

У доњем левом углу прве стране треба дати пуне податке потребне за остварење контакта са првим аутором рада.

Све ово се једноставно реализује коришћењем датог модела прве стране једноставним уношењем предвиђеног текста на за то предвиђена места у Упутству.

**2.4 Поднаслов (на пример: Текст рада)**

Текст рада се једноставно уноси уместо текста Упутства у овај формат уношењем или копирањем делова текста који су урађени у складу са овим упутством на за то предвиђене места у Упутству.

**2.5 Једначине**

Једначине треба поставити на средину текста и нумерисати их арапским бројевима у малим (округлим) заградама уз десну маргину текста. За једначине треба користити математички софтвер (*Microsoft Equation Editor for MS Word* или *MathType*). На пример:

|  |  |  |
| --- | --- | --- |
|  |  | (1) |

Једначине треба одвојити од текста пре и текста после размаком од 6 поинта. Симболи који се користе у једначини морају бити дефинисани пре него што се појаве у једначини или непосредно после једначине. Позивање на неку једначину у тексту врши се навођењем броја једначине у малој загради (1). Ако се реченица почиње позивом на једначину тада користити „Једначина (1) је ...“.

**2.6 Табеле**


Табеле треба да буду убачене у текст на местима где се први пут помињу или непосредно после. Треба да буду означене означене римским бројевима, а број и назив табеле треба да буду изнад табеле. На пример:

*Табела И* Трајање симулација и заузеће меморије

|  |  |  |
| --- | --- | --- |
| ISCAS коло | CPU време [s] | заузеће меморије [MB] |
| c17 | 2 | 3,9 |
| c432 | 62 | 68,7 |
| c880 | 160 | 152,6 |
| c1355 | 283 | 178,8 |

**2.7 Слике**

Слике треба да буду брижљиво припремљене и унесене у текст на предвиђено место. Број и назив слике морају бити испод слике. Бројеве слика означавати арапским бројевима. Ради бољег разумевања избегавати прекомерне информа-ције на сликама. Сви коментари који се односе на слике треба да се налазе у заглављу. Куцане ознаке треба да буду изабране пажљиво да би се обезбедила јасноћа. Покушати да се осе на сликама опишу и речима, не само симболима. На пример, боље је написати ***време t*,** него само ***t*.** Ознаке за мерне јединице треба ставити у заграде.



*Слика 1.* Опис слике

**3. ЗАКЉУЧАК**

Иако закључак треба да садржи преглед кључних резул-тата рада, у њему не треба понављати део наведен у Кратком садржају. Закључак може да објасни значај рада или предложи могуће примене остварених резултата и дâ смернице за даља истраживања проблематике третиране у раду.

**ЗАХВАЛНИЦА**

Захвалнице за спонзорство, финансирање или помоћ у раду, ако их има, треба да буду као посебан, ненумерисан део пре списка литературе. У наслову користити једнину и када има више захвалница.

**ЛИТЕРАТУРА**

Списак коришћене литературе треба да буде на крају рада у посебном, ненумерисаном делу. Референце се нумеришу арапским бројевима у средњим (угластим) заградама, по редоследу цитирања у тексту рада. При навођењу, обратити пажњу на то да референце буду тачне и комплетне, тј. да потпуно описују изворе података.

Све наведене референце морају бити директно цитиране у самом тексту рада навођењем броја референце у средњој (угластој) загради. Не ограничавати се само на навођење својих референци, већ навести и релевантне референце из посматране области.

У наставку се дају примери начина навођења литературе: рад објављен у часопису [1], књига [2], поглавље у књизи више аутора [3], рад објављен у зборнику радова са конференције [4] и чланак преузет са веб сајта [5].

[1] Šiljak D. D, Stipanović D. M, “Robust stabilization of nonlinear systems - the LMI approach”, *Mathematical Problems in Engineering*, Vol. 6, No. 5, pp. 461-493, 2000.

[2] Марковић З., „Гранична стања челичних конструкција према еврокоду“, Академска мисао, Београд, 2014.

[3] Deavours D., “UHF RFID antennas”, in: Bolić M. (Ed.), *RFID systems - research trends and challenges,* Ch. 3, Wiley, New York, 2010.

[4] Ocokoljić G., Živković S., Subotić S., “Aerodynamic coefficients determinations for the ATM model with lateral jets simulation - experimental and numerical methods”, Proc. *4th International scientific conference on defensive technologies OTEH 2011*, Belgrade, Serbia, pp. 17-22, 6-7 October 2011.

[5] Вукић Б., „Друштвене игре за високопозициониране пословне људе“ [Internet]. Beograd; Novi Sad: Adizes Southeast Europe; 2010 [citirano 19.03.2012]. Dostupno na: <http://www.asee.rs/?page=142&oi=69>

**ДОДАТАК (ПРИЛОГ) 1**

Додаци, уколико су неопходни, треба да буду наведени после Литературе. Ако их има више, треба да буду нумерисани арапским бројевима. У случају да прилози садрже табеле или слике, они се нумеришу словом „А“ иза кога следи тачка и редни број (и то: за табеле римски, од „I“ надаље, редом јединствено за све прилоге; а за слике арапски, од „1“ надаље, јединствено за све прилоге).

**ДОДАТАК (ПРИЛОГ) 2**


У зависности од њиховог садржаја, прилози могу бити форматирани двостубачно или једностубачно. У случају када то читаоцу омогућава бољу прегледност, слике и табеле у прилозима могу бити заротиране улево за 90о.

*Табела А.I* Назив прве табеле у Прилогу

|  |  |  |  |  |  |  |  |
| --- | --- | --- | --- | --- | --- | --- | --- |
| **Заглавље** | **Колона 1** | **Колона 2** | **Колона 3** | **Колона 4** | **Колона 5** | **Колона 6** | **Колона 7** |
| Ред 1 |  |  |  |  |  |  |  |
| Ред 2 |  |  |  |  |  |  |  |
| Ред 3 |  |  |  |  |  |  |  |
| Ред 4 |  |  |  |  |  |  |  |
| Ред 5 |  |  |  |  |  |  |  |
| Ред 6 |  |  |  |  |  |  |  |

**БИОГРАФИЈЕ**

Треба дати кратку биографију за сваког аутора. Почети именом и презименом аутора и дати његову кратку, претежно стручну биографију. Треба укључити и фотографију аутора. Пример биографије је дат у наставку.

**Никола Тесла** је рођен у Смиљану у Аустријском царству, 9. јула 1856. Завршио је Аустријску политехничку школу у Грацу и студирао на Универзитету у Прагу. Његово радно искуство укључивало је *American Telephone Company*, Будимпешта, *Edison Machine Works*, *Westinghouse Electric Company* и *Nikola Tesla Laboratories*. Његова посебна поља интересовања су биле области високих фреквенција. Тесла је добио почасне дипломе од институција високог образовања укључујући Универзитет Колумбија, Универзитет Јејл, Универзитет у Београду и Универзитет у Загребу. Добио је медаљу *Elliott Cresson* Института Френклин и Едисонову медаљу IEEE. Године 1956. термин "тесла" (Т) је усвојен као јединица за густину магнетног флукса у систему MKSA. 1975. године Електроенергетско друштво (*Power Engineering Society*) је установило награду Никола Тесла у његову част. Тесла је преминуо 7. јануара 1943. године.

**Аутори су обавезни да Редакцији часописа приликом доставе рада доставе и потписану Изјаву о ауторству и оригиналности рукописа, чији се образац може преузети са сајта Часописа,** <https://epijournal.eps.rs>.

UDC: (Editor's input)



First A. Author1, Second B. Author2, Third C. Author3, ...

**Instructions for the preparation**

**of article - the title of the article**

(NOT MORE THAN FOUR LINES)

1 Affiliation of the first author - institution, city, country[[2]](#footnote-2)\*

2 Affiliation of the second author - institution, city, country (if differs from 1)

3 Affiliation of the third author - institution, city, country (if differs from 1, 2)

…

Category of article: (Editor's input)

***Highlights***

* Key aspects and messages of the work should be presented in a maximum of four short items/bullets
* The sentences of these items must be short, concise, auxiliary verbs can be omitted
* E.g.: The structure and design of work for publication are considered by the instruction

***Abstract***

*The Abstract of the article should contain a concise description of the problem, applied methods and conclusions. It is an essential part of the article and should be clear and concise. The Abstract should be informative, giving an overview of the issues, the procedure and the main conclusions, results and their significance. Do not write in the first person, do not list references and equations, and avoid abbreviations. It should not contain more than 300 words (in Serbian) to 350 (in English, including definite and indefinite articles before nouns).*

***Keywords***

**Specify up to six keywords, separated by commas**

1. Примљено: (уноси Редакција) Рецензирано: (уноси Редакција)

   Измењено: (уноси Редакција) Одобрено: (уноси Редакција)

   Кореспондирајући аутор: (име и презиме, телефон)

   Имејл: [↑](#footnote-ref-1)
2. Received: (Editor’s input) Reviewed: (Editor’s input)

   Modified: (Editor’s input) Accepted: (Editor’s input)

   \*Corresponding author: (name, phone)

   E - mail: [↑](#footnote-ref-2)